ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI
HOTĂRÂRE
Nr.  55  din  28.11.2022
privind aprobarea Planului local de acțiune pentru protecția apelor împotriva poluării cu nitrați din surse agricole la nivelul comunei Blândeşti, județul Botoșani;

Consiliul Local al comunei Blândeşti; judeţul Botoşani, întrunit în şedinţa ordinară din data de 28.11.2022
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu, referatul nr. 4685/2022 privind aprobarea Planului local de acțiune pentru protecția apelor împotriva poluării cu nitrați din surse agricole la nivelul comunei Blândești, județul Botoșani;

Văzând rapoartele  comisiilor de specialitate ale Consiliului Local al comunei Blândeşti; 
Ţinând cont de: prevederile Hotărârii Guvernului nr. 964/2000 privind aprobarea planului de acțiune pentru protecția apelor împotriva poluării cu nitrați proveniți din surse agricole, cu modificările și completările ulterioare; prevederile Ordinului Ministrului mediului, apelor şi pădurilor şi ministrul agriculturii şi dezvoltării rurale nr. 333/2021 privind aprobarea Codului de bune practici agricole pentru protecţia apelor împotriva poluării cu nitraţi proveniţi din surse agricole, precum şi a Programului de acţiune pentru protecţia apelor împotriva poluării cu nitraţi proveniţi din surse agricole; prevederile art. 2 din  Regulamentul de organizare şi funcţionare a Comisiei şi a Grupului de sprijin pentru aplicarea Planului de acţiune pentru protecţia apelor împotriva poluării cu nitraţi proveniţi din surse agricole, aprobat prin Ordinul comun nr. 452/105951/2001 al ministrului apelor şi protecţiei mediului şi al ministrului agriculturii, alimentaţiei şi pădurilor, cu modificările şi completările ulterioare;
În baza art. 129, aliniat (2) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE

Art. 1. - Se aprobă Planul local de acțiune pentru protecția apelor împotriva poluării cu nitrați din surse agricole la nivelul comunei Blândești, județul Botoșani, conform Anexei nr.1 care face parte integrantă din prezenta hotărâre.  
Art. 2. -  Se constituie comisia pentru aplicarea planului de acțiune la nivelul comunei Blândești, formată din:

· Consilier delegat cu atribuţii de viceprimar – Constantin Pȋnzaru;

- Consilier fond funciar Silviu Avăcăriţei;

- Referent R.A.  Elena Vasiliu .

Art. 3. - Urmărirea, completarea, păstrarea dosarului, precum și raportarea către organele abilitate a modificărilor factorilor ce reprezintă obiectul prezentului Plan de acțiune se va realiza de către consilier Silviu Avăcăriţei   .

Art. 4. - Membrii comisiei vor sprijini activitatea persoanei nominalizate la art. 3.

Art. 5. - Primarul comunei Blândești, prin intermediul compartimentelor de resort din cadrul Aparatului de specialitate, va duce la îndeplinire prevederile prezentei hotărâri.
Preşedinte de şedinţă
Consilier local – Georgică LOZNEANU 

